钦定古今图书集成/明伦汇编/闺媛典/第245卷 > 孟诚妻高氏〈王氏牛氏附〉
## 钦定古今图书集成/明伦汇编/闺媛典/第245卷 > 孟诚妻高氏〈王氏牛氏附〉

按《泽州志》：高氏，孟诚妻。生子泰，七岁夫亡，年二十五，
待食机杼，苦守不嫁。泰长娶王氏，生鉴，五岁泰亦亡。
王性刚烈，事姑谨，相依纺绩，抚鉴。鉴娶牛氏，生三子，
彪、锦、钦，复寡，年二十八，父兄怜其贫，欲嫁之。牛曰：“我
姑继祖姑为节妇，我独否耶？”亦抚诸孤，四十二年终。
里有三节堂。后孙为春官侍郎，曾孙阳行人，以谏死。